**Kúpna zmluva č........** (návrh)

uzavretá podľa § 409 a nasl. zákona č. 513/1991 Zb. Obchodný zákonník v znení

neskorších predpisov (ďalej v texte ako **„Zmluva“** v príslušnom gramatickom tvare)

**Zmluvné strany**

**Kupujúci:** MH ASIST, s.r.o.

Sídlo: Partizánska 1859/33, 038 53 Turany

Zastúpený**:** Miloš Hlavatý, konateľ spoločnosti

IČO: 52952355

DIČ: 2121188487

IČ DPH: SK2121188487

Bankové spojenie: VÚB, a.s.

IBAN: SK14 0200 0000 0042 7066 8359

Tel.: 0905 393 725

E mail: mh.asist@gmail.com

Zástupca na rokovanie

vo veciach technických: Miloš Hlavatý

Tel: 0905 393 725

E mail: mh.asist@gmail.com

(ďalej v texte ako **„Kupujúci“** v príslušnom gramatickom tvare)

**Predávajúci: (vyplňuje uchádzač)**

Obchodné meno: **(vyplňuje uchádzač)**

Sídlo: **(vyplňuje uchádzač)**

Krajina: **(vyplňuje uchádzač)**

Štatutárny zástupca: **(vyplňuje uchádzač)**

IČO: **(vyplňuje uchádzač)**

DIČ: **(vyplňuje uchádzač)**

IČ DPH: **(vyplňuje uchádzač)**

Bankové spojenie: **(vyplňuje uchádzač)**

Číslo účtu / IBAN: **(vyplňuje uchádzač)**

Registrácia: **(vyplňuje uchádzač)**

Tel.: **(vyplňuje uchádzač)**

emailová adresa: **(vyplňuje uchádzač)**

(ďalej v texte ako „**Predávajúci“** v príslušnom gramatickom tvare)

**Preambula**

1. Zmluvné strany uzatvárajú túto Zmluvu na základe výsledku zadávania zákazky s predmetom **Obstaranie obslužného vozidla (pick up)**

vyhlásenej Kupujúcim v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a metodickým pokynom CKO č.12 (verzia 9) upravujúcim pravidlá a postupy obstarávania pre prijímateľov, ktorí nie sú verejným obstarávateľom, ani obstarávateľom, ale ktorým verejný obstarávateľ poskytne časť finančných prostriedkov z NFP predstavujúcich percentuálny podiel rovnaký alebo nižší ako 50% finančných prostriedkov na dodanie tovaru, uskutočnenie stavebných prác a poskytnutie služieb.

1. Predávajúci je úspešným uchádzačom vo verejnom obstarávaní identifikovanom v predošlom bode.

**Článok I**

**Predmet zmluvy**

1. Predmetom zmluvy je záväzok Predávajúceho dodať Kupujúcemu predmet kúpy definovaný v Prílohe č. 1 – Sumárny list cenovej ponuky a technické požiadavky/parametre tejto kúpnej zmluvy. Tovar sa Predávajúci zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v tejto prílohe.
2. Predávajúci sa zaväzuje dodať kupujúcemu Tovar špecifikovaný v bode 1. Článku I (ďalej v texte ako **„Tovar“**, v príslušnom gramatickom tvare), odovzdať doklady, ktoré sa na Tovar vzťahujú (t. j. doklady potrebné na prevzatie a užívanie Tovaru) a previesť na neho vlastnícke práva k Tovaru a Kupujúci sa zaväzuje Tovar prevziať a zaplatiť za Tovar dohodnutú kúpnu cenu, a to všetko za podmienok dohodnutých v tejto Zmluve.
3. Predávajúci sa zaväzuje dodať Tovar špecifikovaný v bode 1. Článku I na adresu sídla spoločnosti.

**Článok II**

**Kúpna cena**

1. Kúpna cena za dodanie Tovaru je stanovená výsledkom verejného obstarávania identifikovaného v bode 1. Preambuly tejto Zmluvy nasledovne:

|  |  |  |  |
| --- | --- | --- | --- |
| **Predmet zákazky** | **Cena v EUR bez DPH** | **DPH v EUR** | **Cena celkom v EUR s DPH** |
| Obslužné vozidlo pick up |  |  |  |

***Pokiaľ uchádzač nie je platcom DPH, na túto skutočnosť upozorní.***

1. Kúpnou cenou sa rozumie maximálna kúpna cena vrátane všetkých poplatkov súvisiacich s dodaním Tovaru, a to najmä colných a daňových poplatkov, komplexného zabezpečenia služieb spojených s dodávkou Tovaru (náklady na dopravu, poistenie resp. iné náklady) a vrátane vykonania predpredajného servisu a zaškolenia.
2. Zmeniť výšku dohodnutej kúpnej ceny podľa tejto Zmluvy je možné len v prípade zmeny výšky dane z pridanej hodnoty, prípadne v dôsledku zmeny právnych predpisov upravujúcich výšku cla, dane prípadne iných zákonných poplatkov.

**Článok III**

**Platobné podmienky**

1. Platba za Tovar sa realizuje bezhotovostne prevodným príkazom na účet Predávajúceho, na základe faktúry vystavenej Predávajúcim a doručenej Kupujúcemu, po prevzatí Tovaru Kupujúcim.

2. Kupujúci sa zaväzuje kúpnu cenu za Tovar podľa tejto zmluvy uvedenú v bode 1. Článku II Zmluvy zaplatiť na základe faktúry vystavenej Predávajúcim po odovzdaní a prevzatí Tovaru za podmienok, dohodnutých v tejto Zmluve.

3. Podmienkou vystavenia faktúry musí byť zmluvnými stranami podpísaný dodací list o prevzatí Tovaru vystavený v súlade s bodom 4. Článku IV tejto Zmluvy.

4. Miestom pre doručovanie faktúry s prílohou (fotokópiou dodacieho listu) v písomnej forme je adresa Kupujúceho uvedená v záhlaví tejto Zmluvy, pokiaľ sa zmluvné strany nedohodnú inak. Predávajúci je povinný doručiť Kupujúcemu faktúru v minimálne štyroch vyhotoveniach. Predávajúcim predložená faktúra k úhrade musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:

a) názov Tovaru,

b) deň dodania,

c) predmet úhrady,

 d) IČO Predávajúceho, obchodné meno Predávajúceho, DIČ Predávajúceho,

 IČ DPH Predávajúceho,

 e) identifikáciu Zmluvy (prípadne dodatku k zmluve), ITMS kód projektu, v rámci

 ktorého sa dodanie Tovarov realizuje,

 f) čiastku k úhrade,

 g) DPH,

 h) splatnosť faktúry.

5. Zmluvné strany sa dohodli, že splatnosť faktúry je 30 dní odo dňa doručenia faktúry Kupujúcemu. Zmluvné strany vzájomne konštatujú, že dohoda o lehote splatnosti podľa tohto bodu Zmluvy nie je v hrubom nepomere k právam a povinnostiam Predávajúceho zo záväzkového vzťahu založeného touto Zmluvou.

6. Ak faktúra doručená Predávajúcim nespĺňa zákonné podmienky v zmysle osobitného predpisu resp. podmienky dohodnuté touto Zmluvou, je Kupujúci oprávnený faktúru vrátiť Predávajúcemu na prepracovanie. V takomto prípade nie je Kupujúci v omeškaní so zaplatením kúpnej ceny Predávajúcemu.

7. Predávajúci berie na vedomie, že predmet kúpnej zmluvy bude financovaný zo štrukturálnych fondov Európskej únie na základe DOHODY 21/23/054/23 o poskytnutí investičnej pomoci v rámci národného projektu „Investičná pomoc pre sociálne podniky – nenávratná zložka - Opatrenie č. 4“ podľa § 54 ods. 1 písm. a) zákona č. 5/2004 Z. z. o službách zamestnanosti, uzavretej medzi Kupujúcim a poskytovateľom NFP, a to formou predfinancovania na základe predloženej zálohovej faktúry v lehotách daných z legislatívnych postupov poskytovateľa NFP.

**Článok IV**

**Dodacie podmienky**

1. Predávajúci je povinný Tovar dodať najneskôr **do 12 týždňov** odo dňa doručenia objednávky. Presný deň a hodina dodania Tovaru sa stanoví po dohode zmluvných strán.
2. Dohodou o presnom dni a hodine dodania Tovaru sa rozumie, že Predávajúci písomne alebo prostredníctvom emailu na adresu mh.asist@gmail.com oznámi Kupujúcemu deň a hodinu dodania Tovaru najmenej sedem pracovných dní pred samotným dodaním Tovaru. Pre prípad, ak absentuje objektívna skutočnosť vylučujúca prevzatie Tovaru Kupujúcim, je Kupujúci povinný písomne alebo prostredníctvom emailu deň a hodinu dodania Tovaru potvrdiť. Potvrdenie dňa a hodiny dodania Tovaru zo strany Kupujúceho je nevyhnutnou podmienkou pre odovzdanie Tovaru.
3. Predávajúci je povinný dodať Tovar, ktorý je špecifikovaný v prílohe č. 1 tejto Zmluvy nový a bez vád, v bezchybnom a plne funkčnom stave, v požadovanej kvalite, akosti a vyhotovení, musí ho zabaliť alebo vybaviť na prepravu spôsobom, ktorý v dostatočnej miere ochráni Tovar pred poškodením počas prepravy a manipulácie s ním a pri odovzdávaní Tovaru resp. pred podpisom Preberacieho protokolu je Predávajúci povinný predviesť jeho funkčnosť.
4. O dodaní Tovaru Predávajúcim a jeho prevzatí Kupujúcim a na znak súhlasu s množstvom, kvalitou, akosťou a vyhotovením osoby oprávnené konať v mene Predávajúceho a Kupujúceho podpíšu dodací list. Prílohou dodacieho listu bude technický list zariadenia, záručný list a príručka pre obsluhu zariadenia, technické preukazy.
5. Podpisom dodacieho listu osobami oprávnenými konať v mene Kupujúceho a súčasne osobou oprávnenou konať v mene Predávajúceho sa považuje Tovar za dodaný. Kupujúci nie je povinný dodací list podpísať, a to najmä ak Tovar vykazuje zjavné vady prípadne vykazuje viditeľné znaky poškodenia prípadne ak predávajúci odmietne predviesť funkčnosť Tovaru pred jeho prevzatím Kupujúcim.

**Článok V**

**Vady tovaru**

1. Ak predávajúci poruší povinnosti dodať Tovar v požadovanej kvalite, akosti, množstva alebo vyhotovení, má tovar vady. Za vady Tovaru sa považuje aj dodanie iného Tovaru, než určuje táto Zmluva a prílohy k nej a vady v dokladoch potrebných na užívanie Tovaru.

2. Ak z prepravného dokladu, dodacieho listu alebo z vyhlásenia predávajúceho vyplýva, že dodáva Tovar v menšom množstve alebo len časť Tovaru, nevzťahujú sa na chýbajúci Tovar ustanovenia o vadách Tovaru.

3. Za faktické vady Tovaru sa považuje:

 a) vady v množstve Tovaru – dodanie menšieho množstva Tovaru

 b) vady v akosti a vyhotovení Tovaru

 c) vady v obale alebo vybavení na prepravu

 d) dodanie iného Tovaru

 e) vady v dokladoch potrebných na užívanie Tovaru

4. Predávajúci zodpovedá za vadu, ktorú má Tovar v okamihu, keď prechádza nebezpečenstvo škody na Tovare na Kupujúceho, aj keď sa vada stane zjavnou až po tomto čase. Povinnosti predávajúceho zo záruky za akosť Tovaru tým nie sú dotknuté.

5. Predávajúci zodpovedá takisto za akúkoľvek vadu, ktorá vznikne po dobe podľa bodu 4. tohto článku, ak je spôsobená porušením jeho povinnosti.

6. Ak predávajúci dodá Tovar so súhlasom Kupujúceho pred dobou určenou na jeho dodanie, môže až do tejto doby dodať chýbajúcu časť alebo chýbajúce množstvo dodaného Tovaru alebo dodať náhradný Tovar za dodaný vadný Tovar alebo vady dodaného Tovaru opraviť, ak výkon tohto práva nespôsobí Kupujúcemu neprimerané ťažkosti alebo neprimerané výdavky. Kupujúcemu je však zachovaný nárok na náhradu škody.

7. Na priznanie nárokov kupujúceho z vád Tovaru sa vyžaduje, aby vady boli notifikované, t. j. bezodkladne po ich zistení písomne oznámené Predávajúcemu.

8. Obsahom notifikácie Kupujúceho musí byť konkretizácia vád, teda opis vady ako aj opis, ako sa vada prejavuje.

9. Ak ide o vady zjavné, zistiteľné pri prehliadke a preberaní Tovaru, doba notifikácie je viazaná na túto dobu.

10. V prípade skrytých vád Tovaru začína lehota dvoch rokov na ich notifikáciu plynúť dňom dodania Tovaru, pričom vada musí byť notifikovaná bez zbytočného odkladu po jej zistení Kupujúcim.

11. Predávajúci je povinný vykonať obhliadku Tovaru alebo jeho časti a pristúpiť k odstráneniu vady/vád Tovaru prípadne jeho časti v mieste, kde sa Tovar resp. jeho časť, ktorá má vadu/vady nachádza. Kupujúci je povinný poskytnúť Predávajúcemu potrebnú súčinnosť a to tak, aby bolo možné v čo najkratšom čase vadu/vady odstrániť. Predávajúci nemá nárok na náhradu nákladov súvisiacich s dopravou do miesta, kde sa Tovar resp. jeho časť nachádza ani žiadny iný peňažný nárok súvisiaci s odstránením vady/vád Tovaru resp. jeho časti. Odstránenie vady/vád je povinný Predávajúci vždy uskutočniť na vlastný účet.

12. Pre prípad, ak Predávajúci zistí, že nie je možné odstrániť vadu/vady na Tovare resp. jeho časti priamo v mieste kde sa nachádza, je povinný na svoj účet zabezpečiť prevoz Tovaru resp. jeho časti do autorizovaného servisu.

13. Ak Predávajúci po výzve Kupujúceho neodstráni vadu/vady v lehote najneskôr do 15 pracovných dní od doručenia notifikácie a zmluvné strany sa nedohodnú inak, je Kupujúci oprávnený zabezpečiť odstránenie vady/vád Tovaru prípadne jeho časti na svoj účet v autorizovanom servise resp. u iného predajcu. Takéto svoje rozhodnutie oznámi písomne Predávajúcemu.

14. Všetky náklady súvisiace s odstránením vady/vád Tovaru alebo jeho časti spôsobom podľa bodu 13. tohto článku zmluvy je povinný Predávajúci nahradiť Kupujúcemu najneskôr do tridsiatich kalendárnych dní od doručenia vyúčtovania nákladov Predávajúcemu. Kupujúci je povinný písomne oznámiť Predávajúcemu výšku nákladov vynaložených na odstránenie vady/vád Tovaru alebo jeho časti bez zbytočného odkladu po ich zaplatení. Nákladmi pre účely odstránenia vady Tovaru sa rozumejú najmä všetky výdavky Kupujúceho súvisiace s dopravou, všetky výdavky súvisiace s prípadným odborným posúdením vady/vád, výdavky na materiál a výdavky na prácu, ako aj výdavky na poštovné a balné.

15. Predávajúci nenesie zodpovednosť za vady spôsobené neodbornou prevádzkou, neodbornou obsluhou alebo neodborným servisom a údržbou Tovaru.

16. V prípade notifikácie Tovaru resp. jeho častí bude Kupujúci postupovať pri uplatnení svojich nárokov, pokiaľ nie sú upravené v tejto zmluve, v zmysle príslušných ustanovení Obchodného zákonníka SR resp. iných všeobecne záväzných právnych predpisov.

**Článok VI**

**Záruka za akosť**

1. Predávajúci touto Zmluvou preberá písomne záväzok, že dodaný Tovar bude 5 rokov od dodania Tovaru spôsobilý na použitie na dohodnutý, inak na obvyklý účel alebo že si zachová dohodnuté, inak obvyklé vlastnosti.

2. Účinky prevzatia záväzku predávajúceho za akosť Tovaru má aj vyznačenie dĺžky záručnej doby alebo použiteľnosti dodaného Tovaru na jeho obale. Ak je táto doba iná, ako doba podľa bodu 1 tohto článku, platí doba podľa tejto Zmluvy.

3. Záručná doba začína plynúť odo dňa dodania Tovaru. Záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.

4. Zodpovednosť Predávajúceho za vady, na ktoré sa vzťahuje záruka za akosť, nevzniká, ak tieto vady boli spôsobené po prechode nebezpečenstva škody na Tovare vonkajšími udalosťami a nespôsobil ich predávajúci alebo osoby, s ktorých pomocou predávajúci plnil svoj záväzok.

**Článok VII**

**Servisné podmienky**

1. Predávajúci zabezpečí bezplatný servis po dobu 24 mesiacov.
2. Predávajúci je povinný na písomný pokyn Kupujúceho vykonávať odplatne záručný, pozáručný autorizovaný servis, údržbu a opravy. Postup zmluvných strán pri odstraňovaní vady/vád Tovaru resp. jeho časti upravuje Článok V tejto Zmluvy.
3. Predávajúci sa zaväzuje zabezpečiť dodávku originálnych náhradných dielov, dielcov a príslušenstva a ostatných dodávaných komponentov základnej a doplnkovej výbavy pre Tovary a to na základe písomnej objednávky Kupujúceho. Pokiaľ sa jedná o záručné opravy je povinný postupovať v súlade so záručnými podmienkami dohodnutými podľa tejto Zmluvy.

**Článok VIII**

**Zmluvné pokuty a úroky z omeškania**

1. Zmluvné strany sa dohodli, že v prípade, ak Predávajúci nedodá Tovar riadne a včas Kupujúcemu, je Predávajúci povinný zaplatiť Kupujúcemu zmluvnú pokutu vo výške 0,5% z celkovej zmluvnej ceny Tovaru za každý aj začatý deň omeškania s jeho dodaním, celkovo však maximálne do hodnoty 50 % z celkovej zmluvnej ceny Tovaru. Nárok Kupujúceho na náhradu škody zaplatením zmluvnej pokuty nie je dotknutý.
2. Zmluvné strany sa dohodli, že pre prípad, ak Predávajúci odmietne strpieť výkon kontroly podľa Článku XI bod 8. tejto zmluvy, je povinný Kupujúcemu zaplatiť zmluvnú pokutu vo výške 25% z celkovej zmluvnej ceny Tovaru. Nárok Kupujúceho na náhradu škody zaplatením zmluvnej pokuty nie je dotknutý.
3. V prípade nedodržania lehoty splatnosti faktúry je Predávajúci oprávnený uplatniť si úrok z omeškania vo výške 0,05% z nesplatenej čiastky istiny za každý deň omeškania so zaplatením.

**Článok IX**

**Vlastnícke právo**

1. Kupujúci nadobudne vlastnícke právo Tovaru, len čo mu je dodaný Tovar odovzdaný za podmienok a spôsobom, dohodnutým v tejto Zmluve.
2. Kupujúci nadobudne vlastnícke právo aj v prípade, keď predávajúci nie je vlastníkom predávaného Tovaru, ibaže v čase, keď predávajúci mal vlastnícke právo nadobudnúť, vedel, že Predávajúci nie je vlastníkom a že nie je ani oprávnený s Tovarom nakladať za účelom jeho predaja.
3. Okamihom nadobudnutia vlastníckeho práva k Tovaru prechádza na Kupujúceho nebezpečenstvo škody na Tovare.

**Článok X**

**Zánik zmluvy**

1. Táto Zmluva zaniká :
	1. ak sa nestane účinnou v súlade s Článkom XI bod 1. tejto zmluvy ani do 24 mesiacov od nadobudnutia jej platnosti,
	2. písomnou dohodou zmluvných strán, a to ku dňu uvedenému v dohode,
	3. odstúpením od Zmluvy v prípadoch, ktoré stanovuje táto zmluva, ust. § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 344 a nasl. Obchodného zákonníka.
2. Odstúpenie od Zmluvy nadobúda účinnosť dňom jeho doručenia druhej zmluvnej strane a Zmluva sa zrušuje od tohto dňa a nie od jej počiatku.
3. Kupujúci je oprávnený od Zmluvy bez predchádzajúcej písomne výzvy odstúpiť, ak Predávajúci
4. bude v omeškaní s odovzdaním Tovaru o viac ako 10 kalendárnych dní,
5. poruší povinnosť podľa Článku XI bod 8. písm. a) až g) tejto Zmluvy,
6. ak súd rozhodol o začatí  konkurzného konania týkajúceho sa Predávajúceho  ako dlžníka,
7. vstúpi do likvidácie,
8. je ako povinný účastníkom exekučného konania.

**Článok XI**

**Osobitné ustanovenia**

1. Táto Zmluva nadobúda platnosť dňom jej podpisu obidvomi zmluvnými stranami a účinnosť po splnení nasledovnej podmienky:

1.1. preukázateľné schválenie procesu verejného obstarávania, výsledkom ktorého bolo podpísanie tejto Zmluvy, v súvislosti s poskytnutím investičnej pomoci na základe dohody o poskytnutí investičnej pomoci v rámci národného projektu „Investičná pomoc pre sociálne podniky – nenávratná zložka - Opatrenie č. 4“ podľa § 54 ods. 1 písm. a) zákona č. 5/2004 Z. z. o službách zamestnanosti medzi poskytovateľom NFP a Kupujúcim.

1. Predávajúci je povinný strpieť výkon kontroly/auditu súvisiaceho s dodávaným Tovarom podľa tejto Zmluvy, prácami a službami a všetkými činnosťami podľa tejto Zmluvy a to kedykoľvek počas platnosti a účinnosti zmluvy o poskytnutí NFP, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu

 a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi

 poverené osoby,

d) Orgán auditu, jeho spolupracujúce orgány a osoby poverené na výkon

 kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými

 právnymi predpismi SR a právnymi aktmi EÚ.

1. Pokiaľ nie je v tejto Zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto Zmluvou a jej plnením (ďalej len **„Písomnosti“**) musia byť urobené v písomnej forme a doručené na adresu druhej zmluvnej strany uvedenú v záhlaví tejto Zmluvy. Písomnosť sa považuje za doručenú pokiaľ v tejto Zmluve nie je uvedené inak za nasledovných podmienok:
2. v prípade osobného doručovania odovzdaním Písomnosti osobe oprávnenej prijímať Písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
3. v prípade doručovania prostredníctvom Slovenskej pošty, a.s. alebo iného doručovateľa doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.
4. Zmluvné strany si dohodli zákaz postúpenia pohľadávky Predávajúceho voči Kupujúcemu ako všeobecný zákaz bez časového obmedzenia.

**Článok XII**

**Záverečné ustanovenia**

* 1. Túto Zmluvu možno zmeniť počas jej trvania bez nového verejného obstarávania len v súlade s ustanoveniami § 18 Zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
	2. Akékoľvek zmeny tejto Zmluvy je možné uskutočniť iba písomne formou dodatkov k Zmluve v zmysle príslušných ustanovení zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podpísaných osobami oprávnenými konať za zmluvné strany.
	3. Právne vzťahy výslovne touto Zmluvou neupravené sa riadia ustanoveniami zákona č.513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
	4. Predávajúci vyhlasuje, že ku dňu podpisu tejto Zmluvy si ako partner verejného sektora splnil povinnosť zápisu do registra partnerov verejného sektora v zmysle zákona č.315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	5. Zmluvné strany sa zaväzujú, že všetky spory, ktoré vyplynú v súvislosti s touto Zmluvou budú riešiť prednostne cestou rokovaní, aby dospeli k dohode. V prípadoch, kedy ani potom nedôjde k dohode zmluvných strán, sa zmluvné strany dohodli, že spory budú riešené podľa príslušných ustanovení Obchodného zákonníka a ostatných všeobecne záväzných právnych predpisov všeobecnými súdmi SR. Zmluvné strany vylučujú riešenie prípadných majetkových sporov z tohto zmluvného vzťahu alebo sporov, ktoré môžu z neho v budúcnosti vzniknúť, v rozhodcovskom konaní. Týmito predpismi sa riadia aj vzťahy neupravené v tejto Zmluve.
	6. Táto Zmluva je vyhotovená v štyroch rovnopisoch, z ktorých každý má platnosť originálu, s jedným vyhotovením pre Predávajúceho a tromi vyhotoveniami pre Kupujúceho.
	7. Zmluvné strany prehlasujú, že obsahu tejto Zmluvy porozumeli, text je pre nich dostatočne určitý a zrozumiteľný, Zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

Prílohy:

Príloha c.1\_sumarny list CP\_TP parametre

V......., dňa ................. V Turanoch, dňa ................

**Predávajúci: Kupujúci:**

....................................................... .........................................................

 **Miloš Hlavatý,** konateľ spoločnosti